### Beslutninger

Fremsendes til Teknisk Udvalg til behandling i henhold til beslutning i byrådets møde den 1. februar 2023.

###

.

### Resume

Teknik og Miljø indstiller, at der arbejdes for realiseringen af nye blågrønne parker, hvor grundvandsbeskyttelse indgår i synergi med flere arealer til skov og natur, CO2-reduktion, vedvarende energi og rekreative aktiviteter.

Fuld realisering kræver planlægningsmæssige udpegninger, sammenhæng mellem projekter bl.a. i det blågrønne anlægsprogram, og opkøb til jordbytte vha. den nye jordfond. Teknik og Miljø påbegynder desuden synergiprojekter, hvor det allerede er muligt, indtil udpegningerne er en realitet.

Derudover indstiller Teknik og Miljø, at de lovpligtige indsatsplaner for grundvandsbeskyttelse parallelt fortsat implementeres vha. frivillige aftaler og forbud.

### Beslutningspunkter

Det indstilles:

At 1) Teknik og Miljø arbejder for at etablere blågrønne parker, som kan realisere synergier mellem grundvandsbeskyttelse, arealer til skov og natur, biodiversitet, CO2-reduktion, vedvarende energi og rekreative aktiviteter

At 2) de afsatte 35 mio. kr. i budgetforlig 2023 til en jordfond anvendes til erhvervelse af arealer til grundvandsbeskyttelse i synergi med ovennævnte mål

At 3) indgåelse af frivillige aftaler og forbud mod pesticider gennemføres fortsat jf. indsatsplaner for grundvandsbeskyttelse

At 4) Byrådet orienteres om den gradvise realisering af grundvandsbeskyttelsen, og forelægges en status i 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2023

Benjamin Dahl: 5

Fremsendes til [adresse] med bemærkning, at Magistraten i mødet den 23. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 27. december 2022.

Borgmester Tejs Schou, rådmand Erling Overgaard, rådmand David Christiansen, rådmand Kurt Jeppesen, Christine Hansen og Laus Thorsen tog forbehold.

I den videre proces kan ambitionsniveau og tidsplan ved konkrete milepæle drøftes.

Kenneth Thygesen var forhindret i at deltage i sagens behandling.